# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2021. július 13.-ai nyilvános

# rendkívüli ülésére

# Tárgy:

# Beszámoló vagyonnyilatkozat-tételi kötelezettség teljesítéséről

# Előadó:

# dr. Várszegi József

# PTKI Elnöke

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), az egyes vagyonnyilatkozat-tételi kötelezettségekről szóló 2007. évi CLII. törvény és az információs önrendelkezési jogról és az információszabadságról szóló 2011. évi CXII. törvény alapján vagyonnyilatkozat-tételi kötelezettsége van:

* a képviselőknek,
* a polgármesternek,
* a képviselők közül választott alpolgármesternek,
* **a képviselő-testület bizottsága nem képviselő tagjának.**
* **a fentiekkel közös háztartásban élő házas- vagy élettársnak, valamint gyermeknek (a továbbiakban: hozzátartozó).**

A vagyonnyilatkozatot a szervezeti és működési szabályzatban erre kijelölt bizottság- Balatonberény esetében a Pénzügyi, Településfejlesztési, Környezetvédelmi és Idegenforgalmi Bizottság- tartja nyilván és ellenőrzi.

A vagyonnyilatkozatok benyújtását követően a PTKI Bizottság visszaadja az előző évre vonatkozó vagyonnyilatkozatokat.

A bizottságok nem képviselő tagjai a vagyonnyilatkozat-tételi kötelezettségüket a megválasztásukat követő 30 napon belül kötelesek teljesíteni, majd ezt követően kétévente, az esedékesség évének június 30. napjáig *[Vnytv. 5. § (1) bekezdés cb) pont].* A vagyonnyilatkozat-tételi kötelezettség megtagadása esetén a bizottság nem képviselő tagjának megbízatása a Vnytv. erejénél fogva megszűnik *[Vnytv. 9. § (2) bek.]*.

A külső bizottsági tagoknak a fenti rendelkezésből adódóan 2021. június 30. napjáig kellett teljesíteniük vagyonnyilatkozat-tételi kötelezettségüket.

A képviselő-testület bizottságaiban 2021. június 29. napjától –Gere Péter Attila lemondására tekintettel- összesen 2 nem képviselő tag van.

A vagyonnyilatkozat-tételi kötelezettségüknek a nem képviselő bizottsági tagok 2021. június 30. napjáig eleget tettek, a vagyon-nyilatkozatok átvétele megtörtént.

**Határozati javaslat:**

Balatonberény Község Önkormányzat Képviselő-testülete – a PTKI Bizottság tájékoztatása alapján – megállapítja, hogy a megválasztott nem képviselő bizottsági tagok vagyonnyilatkozat-tételi kötelezettségüknek eleget tettek.

Határidő: értelemszerűen

Felelős: Horváth László polgármester

Balatonberény, 2021. július 7.

dr. Várszegi József

PTKI elnöke