# 

# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2021. július 13.-ai nyilvános

# rendkívüli ülésére

# Tárgy:

# Balatonberény Településfejlesztési Koncepciójának környezeti vizsgálat lefolytatása szükségességéről

# Előadó:

# Horváth László polgármester

Tisztelt Képviselő-testület!

A TRE módosítás kapcsán az eljárási rend szerint Kt. döntés szükséges a Balatonberény 51/2019. (IV.25.) képviselő-testületi határozat szerinti területek településrendezési eszközök módosítására vonatkozóan környezeti vizsgálatról.

1. Balatonberény Község Önkormányzata az 51/2019. (IV.25.) képviselő-testületi határozatában szereplő településrészekre vonatkozóan készülő településrendezési eszközök módosítására (továbbiakban: TRE módosítás) vonatkozóan az egyes tervek, illetve programok környezeti vizsgálatáról szóló 2/2005. (I.11.) kormányrendelet (továbbiakban KÉR.) szerinti környezeti vizsgálat lefolytatása szükségességének megítéléséhez megkereste a KÉR. szerinti környezetvédelméért felelős államigazgatási szerveket.
2. A környezetvédelméért felelős szervek véleményét figyelembe véve a módosítások közül kikerülnek az alábbi módosítások:
   1. 3. módosítás: telekalakítás a Hétvezér utcában
   2. 7. módosítás: Szabadság és József A. utcák közti tömböktől keletre eső területek belterületbe vonása
   3. 17. módosítás: hírközlési adótornyok részére 30,0 m magasságig parti részen való elhelyezés biztosítása
3. A környezetvédelméért felelős szervek véleményét figyelembe véve az alábbi módosítások tartalma változik:
   1. 8. módosítás: Mk-1 és Mk-2 övezetekben eltörlésre kerül az elhelyezhető épületek bruttó alapterületére vonatkozó 60m2-es korlát, de a Balaton Kiemelt Üdülőkörzet Területrendezési Tervével (továbbiakban: BKÜTrT) összhangban 150 m2-ben kerül maximalizálásra.
   2. 13. módosítás: 045 hrsz.-ú terület nem kerül közlekedési területbe átsorolásra. A tulajdonossal egyeztetve, a terület tényleges használatával, művelési ágával és a BKÜTrT-ben szereplő besorolásával összhangban, általános mezőgazdasági területbe kerül besorolásra erdőterületből.
4. A 2. és 3. pontban foglaltak alapján Balatonberény Község Önkormányzata egyik módosítással érintett területre vonatkozóan sem tartja szükségesnek környezeti vizsgálat lefolytatását és környezeti értékelés készítését, mivel:
   * a 8. és 13. módosításokat a környezettel kapcsolatos közösségi jogszabályok végrehajtása nem érinti,
   * a 8. és a 13. módosítás összhangban van a területekre vonatkozó magasabb szintű tervekkel, ill. a 13. módosítás esetében a módosítás kifejezetten a magasabb szintű tervekkel való összhang megteremtését teszik lehetővé. A módosítások nem akadályozzák, ill. nem befolyásolják másik terv, illetve program megvalósulását, a szomszédos területek terület felhasználását, rendeltetésszerű használatát nem korlátozzák,
   * a 8. és 13. módosítás nem érint hazai (országos vagy helyi), közösségi vagy más nemzetközi szintű védettséget élvező területet. A 13. módosítás ökológiai hálózat magterületén helyezkedik el, de a terület tervezett szabályozása a BKÜTrT ökológiai hálózat magterület térségi övezetére vonatkozó előírásokkal összhangban történik,
   * a 8. és 13. módosítás során mezőgazdasági művelés alól területek nem kerülnek kivonásra, a módosítások nem érintenek kiváló termőhelyi adottságú szántóterületet, valamint az Országos Erdőállomány Adattárban nyilvántartott erdőterületet, újonnan beépítésre szánt területek nem kerülnek kijelölésre,
   * a 8. és 13. módosítások nem eredményezi a levegő, a felszíni- és felszín alatti vizek többletterhelését, nem eredményeznek többlet zajterhelést, a tervezett területhasználatok esetén külön kezelést igénylő hulladékok nem keletkeznek. A 8. módosítás esetén, a kertes mezőgazdasági területen a beépítési % nem nő, az elhelyezhető épületek bruttó területe kerül összhangba a BKÜTrT előírásaival. A módosítással érintett területeken a beépítések közmű- és környezeti feltételeit a HÉSZ tartalmazza, ezek és az országos szintű jogszabályok betartása esetén az érintett területeken nem történhetnek az emberi egészségre, a környezetre kockázatot jelentő környezeti változások,
   * a 8. és 13. módosítás nem érint régészeti lelőhelyet. A 8. módosítással érintett szőlőhegyen vannak műemléki, ill. helyi védelem alatt álló présházak, de ezeket a módosítás nem érinti.
   * a 8. és 13. módosítás országhatáron átterjedő környezeti hatással nem járnak.
5. A 3. és 4. pontban részletezettek alapján a 8. és 13. módosítás sem jár jelentős környezeti hatással, ezért Képviselő-testület a TRE módosítás táj-, természet- és környezetvédelmi szakági munkarészein túlmenően nem tartja szükségesnek a KÉ R. szerinti környezeti vizsgálat lefolytatását és környezeti értékelés készítését is.

**Határozati javaslat:**

Balatonberény Község Önkormányzati Képviselő-testülete a TRE módosítás kapcsán az előterjesztésben foglaltakat megismerte és megtárgyalta. A tervezett módosításokra tekintettel a TRE módosítás táj-, természet-, és környezetvédelmi szakági munkarészein túlmenően nem tartja szükségesnek a környezeti vizsgálat lefolytatását és környezeti értékelés készítését.

Határidő: megküldeni KÉSZ Kft.-nek 2021. július 15-ig.

Felelős: Horváth László polgármester

Balatonberény, 2021. július 7.

Horváth László sk.

polgármester